טור מנוקד אבן העזר קי
האשה שבאה ליפרע מכתובתה והוא במקום שאין כותבין, או במקום שכותבים והביאה עדים שאבדה כתובתה, וצריכין לכתוב שובר לבעלה שנפרעה מכתובתה, ובאה לסופר שיכתוב לה שובר, כותב לה אף על פי שאין בעלה עמה.
והוא שיכיר שם האשה ושם בעלה.
והבעל נותן שכר הסופר.
תלמיד חכם שחתם על שובר של כתובת אשה שנפרעה, ובאה האשה שכתובה בו ואומרת 'לא צויתי לכותבו, אלא אחרת ששמי כשמה צותה לכותבו', והודה לדבריה ואמר 'לא זו היא שצותה לכותבו', יכול לחזור בו מדבריו הראשונים ואין כאן משום חוזר ומגיד.
אבל אם אמר תחילה 'ברי לי שאינה זאת' - אינו יכול לחזור בו.
המוצא שובר כתוב על שם האשה שנפרעה כתובתה, בזמן שהאשה מודה שנתנה לבעל - יחזירנו לו.
אינה מודה אלא אומרת 'ממני נפל' - לא יתנו לא לאיש ולא לאשה.